Skakel in by ’n Paasdiens dié naweekFoto: Aaron Burden/Unsplash.com Van die Swartland en die Weskus tot Pretoria en die Vrystaatse platteland het dominees die afgelope paar Sondae voor kameras reggeskuif vir video-uitsendings na lidmate wat ingeperk is deur die afsonderingsmaatreëls wat eredienste verbied. ’n Nuwe platform van Bybel-Media, www.KiesKerk.com, maak dit nou vir webgebruikers makliker maak om eredienste te vind en ingeskakel te bly by hul geloofsgemeenskappe. “Vir sommige leraars was dit ’n eerste, maar ander is reeds gesoute vlogggers (video-bloggers),” sê dr. Nico Simpson, sameroeper van die span agter die nuwe inisiatief deur Bybel-Media, ŉ kerklike mediamaatskappy sonder winsoogmerk. Meer as 18 000 mense het sedert 21 Maart KiesKerk besoek, volgens ds. Lenois Stander, wat die platform ontwikkel het en dit bedryf. “Ons is beïndruk met gemeentes se aanpasbaarheid onder uitdagende omstandighede en wil hierdie pogings om nuwe digitale bedieningsvorme te ontwikkel onder ’n wyer gehoor se aandag bring,” het hy gesê. Hoewel die meerderheid gemeentes wat tans die platform gebruik van die NG Kerk is, is daar ook groeiende deelname deur susterskerke en ander denominasies. Indien jy enige vrae oor KiesKerk het, of nog inligting hieroor wil kry, kan jy ŉ e-pos na dr. Nico Simpson stuur by [email protected] of ds. Lenois Stander by [email protected]. Addisioneel: Paasdienste